stanford-oval/wikipedia huggingface dataset:
Kantatie 72
Aiheesta muualla

Matti Grönroosin sivu kantatiestä 72
Välimatkataulukko
| (km) | Mikkeli |  |  |  |  |  |  |
| --- | --- | --- | --- | --- | --- | --- | --- |
| Oravinmäki | 4 | Oravinmäki |  |  |  |  |  |
| Haukivuori | 43 | 39 | Haukivuori |  |  |  |  |
| Pieksämäki | 74 | 70 | 31 | Pieksämäki |  |  |  |
| Suonenjoki (Levä) | 120 | 116 | 77 | 46 | Suonenjoki (Levä) |  |  |
| Suonenjoki | 125 | 121 | 82 | 51 | 5 | Suonenjoki |  |
| Kuopio | 175 | 171 | 132 | 101 | 55 | 50 | Kuopio |
Kantatiet 40–98
|   |   |   |   |   |   |   |   |   |   |   |   |   |   |   |   |   |   |   |   |   
   |   |   |   |   |   |   |   |   |   |   |   |   |   |   |   |   |   |   |   |
Kiirunan uusi kaupungintalo

Kiirunan uusi kaupungintalo rakenteilla syyskuussa 2017.
Kiirunan uusi kaupungintalo rakennettiin, koska Kiirunan kaupunki oli siirrettävä uuteen paikkaan. Lokakuussa 2012 julistettiin suunnittelukilpailu, jonka voittivat syyskuussa 2013 Henning Larsen Architects A/S ehdotuksella "Kristallen". Rakentamisesta vastasi LKAB, joka luovutti valmiin rakennuksen kunnalle. Uusi kaupungintalo valmistui ja otettiin käyttöön elokuussa 2018.
Vanhan kaupungintalon torni siirrettiin vuonna 2017 uuden kaupungintalon luokse.
Ken Loach

| Ken Loach |
| --- | --- |
 Ken Loach
Henkilötiedot
Koko nimi:  Kenneth Loach
Syntynyt: 17. kesäkuuta 1936 (ikä 88)
Kansalaisuus:  brittiläinen
Ammatti:  elokuvaohjaaja
Ohjaaja
Palkinnot
 Cannes tuomariston palkinto, 1990  Kultainen palmu, 2006, elokuvasta The Wind That Shakes the Barley  Kultainen palmu, 2016, elokuvasta I, Daniel Blake 
Aiheesta muualla
IMDb
Elonet
Kenneth ”Ken” Loach (s. 17. kesäkuuta 1936) on brittiläinen elokuvaohjaaja, joka tunnetaan yhteiskunnallisesta realismistaan. Nuneatonissa, Warwickshiressä syntynyt Loach on tehnyt työtä sekä elokuvien parissa että televisiolle.
Britannian elokuvainstituutti BFI on arvioinut Loachin varhaistyön Poika ja haukka 1900-luvun seitsemänneksi parhaaksi brittielokuvaksi. Loach on palkittu Kultaisella palmulla vuoden 2006 Cannesin elokuvajuhlilla elokuvastaan The Wind That Shakes the Barley. Vuonna 1990 hän sai Cannesissa tuomariston palkinnon elokuvasta Hidden Agenda ja vuonna 2012 elokuvasta Enkelten siivu. Vuonna 2016 Loach voitti Kultaisen palmun elokuvasta I, Daniel Blake. Lisäksi Loach on vastaanottanut muun muassa César-palkinnon ja Kultaisen leijonan.
Loach on ollut vuodesta 1962 naimisissa Lesley Ashtonin kanssa, ja hänellä on viisi lasta.
Filmografia

| Vuosi | Suomalainen nimi | Alkuperäinen nimi |
| --- | --- | --- |
| 1966 | Tule kotiin, Cathy | Cathy Come Home |
| 1967 | Intohimoleikki | Poor Cow |
| 1969 | Poika ja haukka | Kes |
| 1971 | Family Life – varttumisen tuska | Family Life |
| 1979 |  | The Price of Coal |
| 1979 | Musta Jack | Black Jack |
| 1980 | Riistanvartija | The Gamekeeper |
| 1981 | Katseita ja hymyjä | Looks and Smiles |
1986: Fatherland
| 1990 | Salainen muistio (televisioesitys) Salainen raportti (televisioesitys) | Hidden Agenda |
1991: Riff Raff
| 1993 |  | Raining Stones |
1994: Ladybird Ladybird
| 1995 | Maa ja vapaus | Land and Freedom |
1996: Carla's Song
| 1997 | Liverpoolin satamatyöläiset | The Flickering Flame |
| 1998 | Nimeni on Joe | My Name Is Joe |
| 2000 |  | Bread and Roses |
| 2001 |  | The Navigators |
| 2002 | Huoleton nuoruus (televisioesitys) | Sweet Sixteen |
| 2002 | 11.9.2001 | 11'09"01 - September 11 |
| 2004 | Hellä suudelma | Ae Fond Kiss... |
| 2005 | Liput (televisioesitys) | Tickets (kolmen ohjaajan episodielokuva) |
| 2006 |  | The Wind That Shakes the Barley |
| 2008 | Maailma on vapaa (televisioesitys) It's a Free World (DVD) | It's a Free World |
| 2009 | Ystäväni Eric | Looking for Eric |
| 2010 |  | Route Irish |
| 2012 | Enkelten siivu | Angels' Share |
| 2013 |  | The Spirit of '45 |
| 2014 |  | Jimmy's Hall |
2016: I, Daniel Blake
| 2016 |  | In Conversation with Jeremy Corbyn |
| 2019 | Kiitos tilauksestasi | Sorry We Missed You |
2023: The Old Oak
Karol Hoffmann

| Mitalit | Mitalit | Mitalit |  |
| --- | --- | --- | --- |
|  Karol Hoffmann Rion olympialaisissa 2016 |  Karol Hoffmann Rion olympialaisissa 2016 |  Karol Hoffmann Rion olympialaisissa 2016 |  |
Maa:   Puola
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Amsterdam 2016 | kolmiloikka |  |
Karol Hoffmann (s. 1. kesäkuuta 1989) on puolalainen kolmiloikkaaja. Hän voitti kolmiloikan EM-hopeaa vuoden 2016 EM-kilpailuissa Amsterdamissa. Hoffmann sijoittui lisäksi kuudenneksi Helsingin EM-kisoissa vuonna 2012 ja neljänneksi Sopotissa järjestetyissä sisäratojen MM-kilpailuissa vuonna 2014. Puolan mestaruuden hän on urallaan voittanut sisäradoilla kolme kertaa ja ulkoradoilla viisi kertaa.
Ennätyksekseen Guba on hypännyt tuloksen 17,16 metriä vuonna 2016.
Karol Kurpiński

Kurpinskin kuva Tygodnik Ilustrowany-lehdessä 1861
Karol Kurpiński (6. maaliskuuta 1785 – 18. syyskuuta 1857) oli puolalainen säveltäjä ja kapellimestari. Hän aloitti musiikinopintonsa uruilla. Jo kaksitoistavuotiaana hän pääsi urkuriksi kirkkoon, jossa hänen setänsä toimi pappina. 15-vuotiaana hän liittyi viulistiksi kreivi Feliks Polanowskin yksityiseen orkesteriin, johon hänen toinen setänsä kuului.
Vuoden 1808 vaiheilla Kurpinski sävelsi ensimmäisen oopperansa Pygmalionin. Vuonna 1810 hän asettui Varsovaan, missä pääsi oopperan kapellimestariksi. Hän opetti musiikkia monissa alan oppilaitoksissa ja perusti musiikkilehden.
Kurpinski sävelsi 24 näyttämöteosta (oopperoita ja baletteja), pianomusiikkia, lauluja sekä kamarimusiikkia.
Killinen

Killinen on suomalainen sukunimi. Tunnettuja nimenkantajia ovat:
Ilmari Killinen (1876–1941), kauppa- ja teollisuusministeri, tullihallituksen pääjohtaja, insinööri ja laulaja, Kustaa ja Tilta Killisen poika
Kullervo Killinen (1912–1994), kommodori, valtiotieteen tohtori, Suomen tietotoimiston toimitusjohtaja, Väinämö Killisen poika
Kustaa Killinen (e. Waismaa, 1849–1922), kirjailija, kansanedustaja, kansakoulunopettaja ja kuuromykkäinkoulun johtaja
Lenni Killinen (s. 2000), jääkiekkoilija
Sara Killinen (s. 2001), moukarinheittäjä
Tellervo Laurila (o.s. Killinen, 1887–1960), oopperalaulaja ja kirjallisuuden suomentaja, Kustaa ja Tilta Killisen tytär
Tilta Killinen ( o.s. Lagus, 1850–1937), kuurojenkoulun opettaja ja oppikirjantekijä, Kustaa Tillisen puoliso
Väinämö Killinen (1888–1941), arkkitehti ja insinöörikapteeni, Kustaa ja Tilta Killisen poika.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Killian Peier

| Mitalit | Mitalit | Mitalit |  |
| --- | --- | --- | --- |
|  Killian Peier |  Killian Peier |  Killian Peier |  |
Maa:  Sveitsi
Mäkihyppy
| MM-kilpailut  | MM-kilpailut  | MM-kilpailut  |  |
|  Pronssia | Seefeld 2019 | suurmäki |  |
Killian Peier (s. 28. maaliskuuta 1995) on sveitsiläinen mäkihyppääjä, joka edustaa Vallée de Joux -seuraa.
Peier on kilpallut aikuisten MM-kilpailuissa vuodesta 2013 lähtien. Seefeldin MM-kilpailuissa 2019 hän saavutti suurmäen kilpailussa pronssia ja oli normaalimäessä kymmenes.
Peier kilpaili mäkihypyn maailmancupissa ensimmäisen kerran Willingenin joukkuekilpailussa helmikuussa 2013. Henkilökohtaiseen kilpailuun hän osallistui ensimmäisen kerran Klingenthalissa marraskuussa 2014 sijoittuen 17:nneksi. Kymmenen parhaan joukkoon hän sijoittui ensimmäisen kerran oltuaan seitsemäs Innsbruckissa tammikuussa 2019. Ensimmäisen maailmancupin palkintosijansa hän saavutti oltuaan toinen Nižni Tagilissa joulukuussa 2019.
Peier on sijoittunut kesä-GP-sarjan osakilpailuissa kerran toiseksi ja kolmanneksi. Continental Cupissa hän on voittanut kolme osakilpailua.
Killian-asiakirjat

Vuonna 1973 kirjoitetuksi väitetty dokumentti ja sama teksti kirjoitettuna Microsoft Wordilla päällekkäin
Killian-asiakirjoja koskeva kiista, joka tunnetaan myös nimellä Memogate ja Rathergate, koski CBS-televisiokanavan vuonna 2004 julkaisemaa kuutta muistiota. Asiakirjat julkaistiin 60 Minutes Wednesday -ohjelmassa 8. syyskuuta 2004, alle kaksi kuukautta ennen Yhdysvaltain vuoden 2004 presidentinvaaleja. Asiakirjat koskivat istuvan presidentin George W. Bushin asepalvelusta ilmakansalliskaartissa, ja ne olivat Bushin komentajan, everstiluutnantti Jerry B. Killianin hallussa.
Merkittävää asiakirjoissa oli se, että niiden mukaan Bush oli vuonna 1972 kieltäytynyt menemästä määrättyyn lääkärintarkistukseen ja täten kieltäytynyt noudattamasta komentoa ylemmältä upseerilta. Lääkärintarkistuksen laiminlyönti johti lentokieltoon. Toisen muistion mukaan Killiania painostettiin ylhäältä päin kaunistelemaan Bushin palvelustietoja.
CBS:n uutistuottaja Mary Mapes oli saanut asiakirjat everstiluutnantti Bill Burkettilta, joka toimi kansalliskaartin Texas Army National Guard -yksikössä.
CBS oli pyrkinyt aluksi tarkastamaan asiakirjojen aitouden, mutta useiden asiantuntijoiden mukaan asiakirjat olivat väärennöksiä. Merkittävää tapauksessa oli, että tapauksesta keskusteltiin useissa blogeissa, joista tieto levisi myös valtamediaan. Suurimpana kritiikin kohteena oli asiakirjojen typografia: Asiakirjat näyttivät lähes samalta kuin ne olisi kirjoitettu Microsoft Wordin oletusasetuksilla, ja ne käyttivät vaihtelevan levyistä kirjasinta, kun 1970-luvulla käytetyt kirjoituskoneet käyttivät tasalevyistä Courier-kirjasinta.
Lopullista varmuutta asiasta ei ole, koska alkuperäisiä asiakirjoja ei ole julkaistu eikä niitä ole annettu asiantuntijoiden tarkempaan tutkimukseen. Vertaileminen vastaaviin asiakirjoihin on vaikeaa, koska tämän tyyppisiä muistioita ei yleensä arkistoitu. CBS:n edustajat myöhemmin myönsivät, että he eivät pysty osoittamaan asiakirjojen aitoutta. Mary Mapes erotettiin tapauksen johdosta, ja Dan Rather, CBS Newsin uutisankkuri, erosi myös tapauksen johdosta, ja haastoi CBS/Viacomin myöhemmin oikeuteen, koska tunsi tulleensa syntipukiksi.
Karol Linetty

Karol Linetty vuonna 2014.
Karol Linetty (s. 2. helmikuuta 1995 Żnin) on puolalainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Torinoa. Hän on pelannut Puolan maajoukkueessa vuodesta 2014.
Linetty nousi Lech Poznańin junioreista edustusjoukkueeseen kaudella 2012–2013. Hän pelasi Puolan Ekstraklasassa neljän kauden aikana 93 ottelua ja teki niissä kuusi maalia. Hän voitti Puolan-mestaruuden vuonna 2015. Kaudella 2015–2016 hän pelasi Eurooppa-liigassa viisi ottelua. Kesällä 2016 Linetty siirtyi italialaisjoukkue Sampdoriaan. Hän pelasi Serie A:ssa neljän kauden aikana 124 ottelua ja teki niissä 11 maalia. Syyskuussa 2020 hän siirtyi samassa sarjassa pelaavaan Torinoon, jossa hän kaudella 2020–2021 pelasi Serie A:ssa 27 ottelua ja teki yhden maalin. Seuraavalla kaudella Serie A -otteluja kertyi 16 ilman tehtyjä maaleja, ja kaudella 2022–2023 Linetty pelasi 32 Serie A -ottelua ja teki niissä yhden maalin.
Linetty on pelannut useissa Puolan nuorisomaajoukkueissa. Puolan A-maajoukkueessa hän pelasi ensimmäisen kerran tammikuussa 2014 ystävyysottelussa Norjaa vastaan ja teki ottelussa maalin. Vuoden 2023 loppuun mennessä hän on pelannut 47 A-maaottelua. Toisen maaottelumaalinsa hän teki lokakuussa 2020 Kansojen liigan ottelussa Bosnia ja Hertsegovinaa vastaan, kolmannen kesäkuussa 2021 EM-kilpailujen ensimmäisessä alkulohko-ottelussa Slovakiaa vastaan sekä neljännen ja viidennen syyskuussa 2021 MM-karsintaotteluissa Albaniaa ja San Marinoa vastaan. Linetty kuului Puolan joukkueeseen EM-kilpailuissa 2016 ja MM-kilpailuissa 2018 mutta ei päässyt kummassakaan turnauksessa kentälle. Kesällä 2021 pelatuissa EM-kilpailuissa hän oli ensimmäisessä ottelussa avauskokoonpanossa ja tuli toisessa ottelussa vaihdosta muutamaksi minuutiksi kentälle.
Kiirunan saamelaisteatteri

Kiirunan saamelaisteatteri (pohjoissaameksi Giron Sámi teáhter) on Kiirunasta käsin toimiva saamelainen teatteri, joka on perustettu 1992. Kiirunan saamelaisteatterilla on näyttämö ja hallinto Kiirunassa, ja sen tarkoitus on tarjota ammattilaistekijöiden taide-esityksiä, jotka perustuvat saamelaiskulttuuriin ja edistävät saamelaiskielten käyttöaloja. Teatterilla on vuosittain ohjelmistossa kahdesta kolmeen eri esitystä, ja se esiintyy Saamenmaalla ja muualla maailmassa kiertueteatterina.
Aiheesta muualla

Kotisivut (englanniksi)
Lapin yliopisto: Kiirunan Saamelaisteatteri esiintyy yliopistolaisille.
Yle: "Suomen seitsemännen ydinvoimalan reaktori Inarissa räjähtää" – Saamelaisteatteri Kiirunasta esiintyy filmifestivaalin avajaisiltana Inarissa.
Psykologi: Essee – Lupa olla olemassa, se on se lääke.
Keskiajan kirkkotyylit

Keskiaikaiset kirkot on rakennettu aluksi romaanisen tyylin ja myöhemmin goottilaisen tyylin mukaisesti. Kirkkoja alettiin rakentaa keskiajan kuluessa yhä enemmän. Aluksi niiden tyylipiirteet olivat peräisin roomalaisajalta, mutta myöhäiskeskiaikaan mennessä rakennustyyli muuttui kokonaan toisenlaiseksi. Kirkkojen suurella koolla ja tyylillä pyrittiin ilmentämään alueen voimaa ja arvovaltaa, vaikka niiden ympärillä olevia kaupunkeja leimasi köyhyys.
Romaaninen tyyli

Kristittyjen ensimmäisiä kokoontumispaikkoja olivat antiikin Rooman basilikat. Niinpä myös 950-luvulta alkaen rakennetuissa basilikakirkoissa näkyy antiikin Rooman arkkitehtuurista perittyjä piirteitä. Antiikin basilikan puinen tasakatto korvattiin puoliympyrän muotoisilla holveilla, jolloin kirkon sisälle tuli lisää avaruutta. Kirkon keskipiste oli ristikeskus, pituussuuntaisen ja poikittaissuuntaisen tilan leikkauspiste, jota kattoi puolipallon muotoinen kupoli. Rakennusaineina käytettiin graniittia, basalttia, kalkkikiveä, kalkkituffia, jokikiveä sekä tiiltä.  Arkkitehtonisia koristeita käytettiin vain niukasti, ja selkeys sekä yksinkertaiset geometriset muodot olivat koristelun tavoitteita.
Romaanisessa tyylissä oli vaikutteita myös Bysantin taiteesta ja luostarirakennuksista. Tyylille ominaisia piirteitä olivat puoliympyrän muotoiset pyörökaariholvaukset, jonka takia tyyliä on voitu sanoa myös pyörökaarityyliksi. Kirkkojen seinät oli tehty paksuiksi ja niissä oli pieniä ikkunoita, jotka olivat pelkkiä aukkoja. Kun vihollinen iski kylään, kyläläiset saivat kirkosta hyvän turvapaikan. Romaaninen tyyli ei kuitenkaan ole täysin yhtenäinen, vaan tyylissä on huomattavia vaihteluja eri paikkakunnilla.
Gotiikka

1100-luvulla Ranskan alueella sai alkunsa goottilainen tyyli, jonka valtakausi jatkui 1400-luvun loppuun saakka. Se oli täysin uusi tyylisuunta, jossa näkyivät ristiretkillä saadut islamilaiset vaikutteet. Sen kehittäjistä tunnetaan sistersiläinen apotti Suger. Nimitys goottilainen oli aluksi halveksiva, ja sillä viitattiin antiikin tuhonneisiin gootteihin.
Goottilaiselle arkkitehtuurille oli tyypillistä korkeiden pilareiden muodostamat pystysuorat linjat, tornit, avarat yhtenäiset sisätilat, suipot kaaret, tukipilarit ja ruoteet. Tyyli sopi piispanistuinten katedraalikirkkoihin, koska se vaikutti mahtavalta ja ylväältä. Holvit olivat suippokärkisiä ja huomattavasti korkeampia kuin romaanisten kirkkojen holvikaaret. Goottilaisten kirkkojen holvien tarkoitus olikin kurottautua kohti Jumalan valtakuntaa. Seinät olivat ohuempia kuin romaanisen kirkon seinät, ja niitä koristivat koristeelliset tukirakenteet. Ikkunoiden koko kasvoi ja niiden avulla kirkon julkisivu koristeltiin värikkäästi (ruusuikkunat). Katedraalien ulko- ja sisäpuolella oli veistoksia, kuten eläinpäisiä räystäspatsaita (esimerkiksi Notre Damen kirkko).
Goottilainen tyyli levisi Ranskasta ensin Britanniaan ja Saksaan. Sitä käytettiin aluksi suurimmissa kirkoissa, kuten katedraaleissa. Notre Damen lisäksi tyylin tunnetuimpia edustajia ovat Chartresin, Reimsin, Amiensin, Rouenin, Strasbourgin, Walesin, Salisburyn, Lincolnin, Kölnin ja Ulmin tuomiokirkot. Tyylisuunnan vaiheet olivat varhais-, täys- ja myöhäisgotiikka.
Frovillen romaaninen kirkko
Wormsin tuomiokirkko Saksassa on romaaninen.
Goottilainen kirkko
Kehysriihi

Kehysriihi eli puoliväliriihi eli  viralliselta nimeltään hallituksen kehysneuvottelu  on Suomen hallituksen vuosittain, maalis- tai huhtikuussa järjestämä kokous, jossa suunnitellaan valtion taloutta muutamia vuosia eteenpäin. Tässä yhteydessä ’kehys’ on hallituksen aloittaessaan suunnittelema menojen yläraja, jota yleensä nostetaan vuosittain. Kehykseen sisältyy noin 80 % valtion budjetista.
Kehysriihi poikkeaa syksyn budjettiriihestä siinä, että taloutta tarkastellaan pidemmällä aikavälillä.
Kalevalan reunamuodostuma

Kalevalan reunamuodostuma (myös Kuittijärven reunamuodostuma ) on Venäjän puolella sijaitseva reunamuodostuma, jonka Suomen puolella sijaitseva jatke on Pielisjärven reunamuodostuma . Se kerrostui noin 11 200–11 300 vuotta sitten  tai 11 400–11 300 vuotta sitten Fennoskandian jäätikön Pohjois-Karjalan virtauskielekkeen eteen.
Maantietoa

Kalevalan reunamuodostuma on suoraa jatkumoa Suomen puolella alkavalle Pielisjärven reunamuodostumalle. Se alkaa Jaamankankaalta ja kulkee Uimaharjun kautta Venäjän rajalle lounas-koillis-suuntaisena. Rajan takana se jatkaa kaarten pohjois-etelä-suuntaiseksi päätyen Uhtuaan (eli Kalevalan). Reunamuodostuma seuraa summittaista reittiä, joka käy alkaa Suomen rajalta, kulkee Tikshozeron järven kautta, kiertää ensin Lieksajärven ja sitten Nuokkijärven niiden itäpuolelta, kiertää itäpuolelta Ala-Kuittijärven ja kääntyy Keski-Kuittijärven pohjoispuolelle päättyen Uhtuan pohjoispuolella. Sen kokonaispituus Pielisjärven muodostuman kanssa on noin 400 kilometriä ja ilman sitä se on 300 kilometriä pitkä. Reunamuodostuma on kohtuullisen hyvin kartoitettu.
Muodostumisteoria

Kalevalan reunamuodostuma seuraa maastossa Rukajärven reunamuodostuman läntistä osaa noin 30 kilometrin etäisyydeltä. Tämän vuoksi on päätelty, että molemmat reunamuodostumat ovat kerrostuneet Pohjois-Karjalan virtauskielekkeen eteen, mutta eri aikoina. Sen tärkein ajoitusyritys pohjautuu Ala-Kuittijärven ja Keski-Kuittijärven sedimenttien lustosavikronologiaan. Niiden mukaan mannerjäätikön reuna olisi perääntynyt Kuittijärven järvialtaasta noin 11 250 vuotta sitten. Koska Ala-Kuittijärven itäosa sijaitsee 30 kilometriä reunamuodostuman takana ja koska jäätikön reuna perääntyi tuona aikana 300–400 metriä vuodessa, on Kalevalan reunamuodostuman iäksi ehdotettu 11 400–11 300 vuotta .
Kalevalan reunamuodostuma on esitetty olevan Pielisjärven reunamuodostuman, ja samalla myös Kolmannen Salpausselän, ikäinen. Kalevalan reunamuodostuman iäksi on aikaisemmin esitetty 11 800–11 600 vuotta, mikä on ollut yleisesti hyväksytty ajoitus.
Lähteitä

↑  Heikkinen, Olavi & Tikkanen, Matti: Drumlins and flutings in Finland: their relationships to ice movement and to each other. Sedimentary Geology, 1988, nro 62, s. 349–355.  Amsterdam:  Elsevier Svcience Publishers. ISSN 0037-0738.  Artikkelin verkkoversio. (PDF) Viitattu 12.9.2021. (englanniksi)
↑  Nikarmaa, Tiina & Lunkka, Juha Pekka & Putkinen, Niko: Factors affecting the dynamics of the North Karelian/ Oulu Ice Lobe, Central Finland, during the last deglaciation – a LiDAR and DEM interpretation of subglacial lineation patterns. Bulletin of the Geological Society of Finland, 2017, 89. vsk, nro 2, s. 100–120.  doi:10.17741/bgsf/89.2.003.  ISSN 1799-4632.  Artikkelin verkkoversio. (PDF) Viitattu 13.9.2021. (englanniksi)
↑  Putkinen, Niko & Lunkka, Juha-Pekka: Ice stream behaviour and deglaciation of the Scandinavian Ice Sheet in the Kuittijärvi area, Russian Karelia. Bulletin of Geological Society of Finland, 2008, nro 80, s. 19–37.  Helsinki:  Geologinen tutkimuskeskus. doi:10.17741/bgsf/80.1.002.  ISSN 1799-4632.  Artikkelin verkkoversio. (PDF) Viitattu 14.9.2021. (englanniksi)
1 2 3 4  Putkinen, Niko: Late Weichselian deglaciation chronology and palaeoenvironments in northern Karelia, NW Russia (PDF) (väitöskirja geologiassa)  2011. Espoo:  Geologian tutkimuskeskus. Viitattu 18.8.2021. (englanniksi)
1 2  Stroeven, Arjen P. & al.: Deglaciation of Fennoscandia. Quaternary Science Reviews, 2016, nro 147, s. 91–121.  Elsevier Ltd.. doi:10.1016/j.quascirev.2015.09.016.  ISSN 0277-3791.  (englanniksi)
↑  Kalevalan reunamuodostuman keskikohta, GeoMixer-karttapalvelu, kosmosnimki.ru, viitattu 18.8.2021
Katie Rox

Katie Rox
Katie Biever (taiteilijanimeltään Katie Rox) on kanadalainen laulaja-lauluntekijä, joka on kotoisin Airdriesta, Albertasta. Nykyisin hän asuu Vancouverissa.
Katie on aikaisemmin toiminut taustalaulajana Mandy Moorelle. Hän myös laulaa suurimman osan Songs From Instant Star 2 (Alexz Johnson, julkaistu huhtikuussa 2006) -levyn taustalauluista.
Jakalope

Hän oli Jakalopen alkuperäinen laulaja. Dave "Rave" Ogilvie pyysi Katieta liittymään yhtyeeseen, kun he tapasivat The Warehouse Studiolla (Bryan Adamsin omistama levytysstudio), jossa Katie työskenteli vastaanotossa. Hänet palkattiin yhtyeen laulajaksi – kuin myös sanoitusten ja sävelmien tekijäksi ensimmäisille kahdelle albumille – vain laulettuaan yhden laulun.
Hänet tunnetaan myös Degrassi: The Next Generation -televisiosarjan neljännen ja viidennen tuotantokauden tunnuslaulun laulajana.
Katie lähti yhtyeestä alkuvuonna 2007.
Katie Rox

Vuonna 2007 Katie lähti Jakalopesta jatkaakseen omia musiikillisia kiinnostuksiaan. Hän kuvailee kokemuksiaan Jakalopen kanssa aikana, jolloin hän "kasvoi lauluntekijänä, esiintyjänä, artistina ja hän oppi paljon hyödyllisiä asioita". Siitä huolimatta hänestä tuntui, että hänen oli aika seurata sydäntään ja palata juurillensa.
Hän on aloittanut uuden projektin nimellä Katie Rox. Hänen albuminsa High Standars julkaistiin 15. tammikuuta 2008. Se oli hänen uuden uransa alku. Hän julkaisi toisen albuminsa Searchlight vuonna 2009. Hänen kolmas albuminsa Pony Up julkaistiin vuonna 2011.
Sébastien & Katie

Katie ryhtyi yhteistyöhön Simple Plan -yhtyeen Sébastien Lefebvren kanssa, jonka kanssa hän teki kolmen laulun EP:n nimeltä "Christmas Etc". He kirjoittivat ja nauhoittivat laulut Sébastienin ollessa Montrealissa ja Katien ollessa Vancouverissa. Tapahtumat kuvattiin, ja niistä tehtiin web-sarja nimeltään "Write Here, Write There". Kyseiset jaksot voi nähdä heidän YouTube-sivustollaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Katie B
Käännös suomeksi
Katalaanin äännerakenne

Katalaanin murteet.
Tämä artikkeli käsittelee katalaanin äännerakennetta eli fonologiaa. Katalaanissa on tietynasteissa murteellista vaihtelua, ja vaikka sillä onkin kaksi standardiääntämystä, itäkatalaani ja valencia, tämä artikkeli käsittelee useimpien murteiden ominaisuuksia.
Vokaalit

|  | etu | keski | taka |
| --- | --- | --- | --- |
| suppea | i (y) |  | u |
| puolisuppea | e | (ə) | o |
| puoliväljä | ɛ | (ə) | ɔ |
väljä: a
/a/ on luoteis- ja keskikatalaanissa takaisempi ja avoimempi kuin sen espanjankielinen vastine, hieman etisempi ja suppeampi [ä~ɐ] Ribagorçassa ja valenciassa ja vielä etisempi ja suppeampi [a~æ] Mallorcalla.
Mallorcalla, Minorcalla ja valenciassa puoliväljät vokaalit /ɛ ɔ/ ovat avoimempia, eli niiden ääntämys on lähellä vokaaleja [æ ɒ].
Algareesissä, pohjoiskatalaanissa ja joidenkin espanjankielisten alueiden rajoilla puolisuppeat ja puoliväljät vokaalit saattavat yhdistyä vokaaleiksi [e̞ o̞].
Suppeat vokaalit ovat väljempiä kuin espanjassa. Painottomat /i u/ yleisesti keskistyvät. Valenciassa ja Baleaareilla ne ovat väljempiä ja keskisempiä.
Pohjoiskatalaani lainaa usein ranskasta ja oksitaanista vokaalit /y ø̞/.
Barcelonan metropolialueella painoton švaa väljistyy [ɐ]:ksi.
Tavunloppuisia nasaaleja edeltävät vokaalit voivat nasalisoitua: diumenge [diwˈmẽɲʒə].
Useimmissa murteissa on seitsemän painollista vokaalifoneemia. Joissakin baleaarimurteissa esiintyy kuitenkin lisäksi painollinen švaa.
Itäkatalaanissa painottomat vokaalit redusoituvat seuraavasti: /a e ɛ/ → [ə]; /o ɔ u/ → [u]; /i/ ei muutu. Algareesissä /a e ɛ/ yhtyvät [a]:han. Useimmilla Mallorcan alueilla [o] voi esiintyä painottomana.
Länsikatalaanissa redusoituminen tapahtuu seuraavasti: /e ɛ/ → [e]; /o ɔ/ → [o]; /a u i/ eivät muutu.
Standardikatalaanin vokaalit.
Valencian vokaalit.